L 42/10
HR
Službeni list Europske unije
23.2.2022.
(5)
Prilog Provedbenoj odluci (EU) 2021/641 nedavno je izmijenjen Provedbenom odlukom Komisije (EU) 2022/198 (4) nakon slučajeva izbijanja visokopatogene influence ptica u Bugarskoj, Njemačkoj, Španjolskoj, Francuskoj, Mađarskoj, Nizozemskoj, Poljskoj i Portugalu kod peradi ili ptica koje se drže u zatočeništvu koje je trebalo unijeti u taj prilog.
(6)
Od datuma donošenja Provedbene odluke (EU) 2022/198 Češka, Danska, Njemačka, Španjolska, Francuska, Italija, Nizozemska, Poljska i Portugal obavijestili su Komisiju o novim izbijanjima visokopatogene influence ptica podtipa H5N1 na gospodarstvima na kojima se drži perad ili ptice u zatočeništvu, izvan područja koja su trenutačno navedena u Prilogu toj provedbenoj odluci.
(7)
Nadalje, Rumunjska je obavijestila Komisiju o izbijanju visokopatogene influence ptica podtipa H5N1 na gospodarstvu na kojem se drži perad ili ptice u zatočeništvu u pokrajini Ialomița u toj državi članici.
(8)
Osim toga, Ujedinjena Kraljevina u vezi sa Sjevernom Irskom obavijestila je Komisiju o novom izbijanju visokopatogene influence ptica podtipa H5N1 na gospodarstvu na kojem se drži perad ili ptice u zatočeništvu.
U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (dalje u tekstu „Sporazum o povlačenju”), a posebno člankom 5. stavkom 4.
Protokola o Irskoj/Sjevernoj Irskoj u vezi s Prilogom 2. tom protokolu, Uredba (EU) 2016/429 i akti Komisije koji se na njoj temelje primjenjuju se na Ujedinjenu Kraljevinu i u Ujedinjenoj Kraljevini u vezi sa Sjevernom Irskom nakon isteka prijelaznog razdoblja predviđenog u Sporazumu o povlačenju.
Zato se hitne mjere utvrđene u Provedbenoj odluci (EU) 2021/641 primjenjuju u Ujedinjenoj Kraljevini u vezi sa Sjevernom Irskom.
(9)
Nadležna tijela Češke, Danske, Njemačke, Španjolske, Francuske, Italije, Nizozemske, Poljske, Portugala, Rumunjske i Ujedinjene Kraljevine u vezi sa Sjevernom Irskom poduzela su potrebne mjere kontrole bolesti propisane Delegiranom uredbom (EU) 2020/687, uključujući uspostavu zona zaštite i zona nadziranja oko tih mjesta izbijanja bolesti.
(10)
Komisija je u suradnji s Češkom, Danskom, Njemačkom, Španjolskom, Francuskom, Italijom, Nizozemskom, Poljskom, Portugalom, Rumunjskom i Ujedinjenom Kraljevinom u vezi sa Sjevernom Irskom, ispitala mjere kontrole bolesti koje su poduzele te države članice i uvjerila se da su granice zona zaštite i zona nadziranja u Češkoj, Danskoj, Njemačkoj, Španjolskoj, Francuskoj, Italiji, Nizozemskoj, Poljskoj, Portugalu, Rumunjskoj i Ujedinjenoj Kraljevini u vezi sa Sjevernom Irskom koje su uspostavila nadležna tijela tih država članica i Ujedinjene Kraljevine u vezi sa Sjevernom Irskom, na dovoljnoj udaljenosti od gospodarstava na kojima su potvrđena nedavna izbijanja visokopatogene influence ptica.
(11)
U Prilogu Provedbenoj odluci (EU) 2021/641 trenutačno nema područja navedenih kao zona zaštite za Rumunjsku ni područja navedena kao zone zaštite i nadzora za Ujedinjenu Kraljevinu u vezi sa Sjevernom Irskom.
(12)
Kako bi se spriječili nepotrebni poremećaji trgovine u Uniji i izbjeglo da treće zemlje nametnu neopravdane prepreke trgovini, potrebno je na razini Unije, u suradnji s Češkom, Danskom, Njemačkom, Španjolskom, Francuskom, Italijom, Nizozemskom, Poljskom, Portugalom, Rumunjskom i Ujedinjenom Kraljevinom u vezi sa Sjevernom Irskom, brzo utvrditi zone zaštite i zone nadziranja koje su uspostavile te države članice i Ujedinjena Kraljevina u vezi sa Sjevernom Irskom u skladu s Delegiranom uredbom (EU) 2020/687.
(13)
Stoga bi područja navedena za Češku, Dansku, Njemačku, Španjolsku, Francusku, Italiju, Nizozemsku, Poljsku, Portugal i Rumunjsku u Prilogu Provedbenoj odluci (EU) 2021/641 trebalo izmijeniti.
(14)
Osim toga, trebalo bi navesti zonu zaštite za Rumunjsku te bi trebalo navesti zone zaštite i nadzora za Ujedinjenu Kraljevinu u vezi sa Sjevernom Irskom u Prilogu Provedbenoj odluci (EU) 2021/641.
(4) Provedbena odluka Komisije (EU) 2022/198 оd 9. veljače 2022.
o izmjeni Priloga Provedbenoj odluci (EU) 2021/641 o hitnim mjerama povezanima sa slučajevima izbijanja visokopatogene influence ptica u određenim državama članicama (SL L 31, 14.2.2022., str. 56.).